Luettelo Boeing 737:n onnettomuuksista

Boeing 737 on Boeingin vuonna 1967 esittelemä kaksimoottorinen lyhyiden ja keskipitkien matkojen kapearunkoinen matkustajalentokone. Sitä on syyskuuhun 2018 mennessä valmistettu 10 271 kappaletta.

Valmistetuista koneista 209 eli noin 2,0 prosenttia on lokakuuhun 2018 mennessä tuhoutunut onnettomuuksissa, kaappauksissa ja terroriteoissa. Vertailu muihin konetyyppeihin on vaikeaa, sillä yhtä pitkään ja yhtä laajasti käytössä olleita konetyyppejä ei juuri ole. Kenties lähimmäs pääsee Douglas DC-9 ja sen jatkokehityksenä syntyneet MD-80, MD-90 ja Boeing 717. Niitä valmistettiin vuosina 1965–2006 yhteensä 2 350 kappaletta, joista noin 6,2 prosenttia menetettiin onnettomuuksissa. Boeing 737:n pääkilpailijalla, Airbus A320 -sarjalla, vastaava osuus on vain noin 0,5 prosenttia. Se kuitenkin lensi ensilentonsa vuonna 1987, 20 vuotta Boeing 737:n jälkeen.

Boeing 737:n toistaiseksi pahin onnettomuus sattui 29. lokakuuta 2018, kun Lion Airin lento 610 syöksyi Jaavanmereen pian lähdettyään Jakartasta. Koneen korkeus alkoi lentoonlähdön jälkeen heitellä, minkä jälkeen kone lähti syöksyyn. Lennolla oli 189 ihmistä, jotka kaikki kuolivat onnettomuudessa.

Alla olevaan taulukkoon on listattu kaikki onnettomuudet ja muut tapahtumat, jotka ovat johtaneet koneen tuhoutumiseen tai hylkäämiseen. Lisäksi artikkelin lopussa on listattu muita huomattavia onnettomuuksia, joissa osallisena ollut lentokone ei tuhoutunut. Listassa ovat onnettomuudet, joissa tuli kuolonuhreja, sekä kaappaukset, joissa kuoli vähintään yksi muu henkilö kuin kaappari.

 Luettelo 

 Päivämäärä Paikka Lentoyhtiö Versio Rekisteri Uhrit/KoneessaolleetLyhyt kuvausViite   Philadelphia United Airlines 737-200 N9005U  United Airlinesin lennon 611 moottori hajosi nousukiidossa. Kone nousi ilmaan, mutta kapteeni luuli molempien moottorien hajonneen ja päätti laskea koneen takaisin maahan. Kiitotie ei enää riittänyt koneen pysäyttämiseen, ja se ajautui kiitotien pään yli.    Chicago United Airlines 737-200 N9031U  United Airlinesin lento 553 hidasti nopeuttaan liikaa lähestymisen aikana ja sakkasi.    Delhi Indian Airlines 737-200 VT-EAM  Indian Airlinesin lennon 440 lentäjä jatkoi lähestymistä, vaikka näkyvyys oli minimejä huonompi. Kone osui vaijereihin ja syöksyi maahan.    Casper Western Airlines 737-200 N4527W  Western Airlinesin lento 470 laskeutui liian kauas kiitotien alusta, eikä jäljellä ollut kiitotie riittänyt enää koneen pysäyttämiseen.    Malaysian Airline System 737-200 9M-MBD  Malaysian Airline Systemin lento 653 kaapattiin. Kaappari ampui molemmat lentäjät ja itsensä. Sen jälkeen ohjaamon ovi ilmeisesti murrettiin ja joku yritti ohjata konetta, mutta sai vain koneen nokan nostettua ylös ja lopulta kone syöksyi maahan.    Cranbrook Pacific Western Airlines 737-200 C-FPWC  Pacific Western Airlinesin lennon 314 laskeutuessa kiitotien auraaminen oli kommunikaatiovirheen vuoksi kesken. Miehistö huomasi lumiauran ja yritti nousta uudestaan ilmaan, mutta toinen suihkujarru ei mennyt kunnolla kiinni. Kone nousi noin sadan metrin korkeuteen, jossa vasen suihkujarru avautui. Kone kallistui vasemmalle ja syöksyi maahan.    São Paulo VASP 737-200 PP-SMX  Laskeutui laskutelineet sisään vedettyinä ja syttyi tuleen.    Charleroi Sabena 737-200C OO-SDH  Harjoituslennolla ollut kone törmäsi lintuparveen lähtökiidon aikana. Kouluttaja päätti keskeyttää lentoonlähdön, vaikka kiitotietä ei ollut tarpeeksi jäljellä. Kone ajautui ulos kiitotieltä, sen toinen laskuteline ja toinen moottori irtosivat ja kone syttyi tuleen.    Hyderabad Indian Airlines 737-200 VT-EAL  Koneen siipireunasolakot eivät auenneet lentoonlähdössä ja kone oli siksi epävakaa. Se teki pakkolaskun ilman laskutelineitä, liukui kiitotietä pitkin, lentokentän aidan läpi kivikkoiselle alueelle ja syttyi tuleen. Yksi matkustaja ja kolme aidan luona ruohoa leikannutta työntekijää kuoli.    Madras Indian Airlines 737-200 VT-ECR  Koneen etukäymälässä räjähti pommi. Mittari- ja sähkövikainen kone laskeutui ilman laskusiivekkeitä, ajautui ulos kiitotieltä ja syttyi tuleen.    Benguela TAAG Angola Airlines 737-200C D2-TAA  TAAG Angola Airlinesin lento 444 osui maahan neljä metriä ennen kiitotien alkua. Laskutelineet romahtivat, kone liukui 900 metriä, pysähtyi kiitotien sivuun ja syttyi tuleen.    Santa Ana Air California 737-200 N468AC  Air Californian lento 336 lähestyi Santa Anaa, kun toinen Air Californian lento sai lähtöluvan. Lennonjohto käski lentoa 336 keskeyttämään lähestymisen, mutta se laskeutui laskutelineet sisään vedettyinä.    Miao-Li Far Eastern Air Transport 737-200 B-2603  Far Eastern Air Transportin lento 103 menetti paineistuksen räjähdysmäisesti ja kone hajosi osiin. Yli 33 300 lentoa lentänyt kone oli pahasti ruostunut, ja oli jo kahdesti aiemmin menettänyt paineistuksen lennon aikana.    Washington Air Florida 737-200 N62AF  Air Floridan lento 90 yritti lentoonlähtöä, vaikka ohjainpinnoilla oli jäätä. Se nousi vain vaivoin ilmaan, törmäsi siltaan, jolla olleissa autoissa kuoli neljä ihmistä, ja syöksyi Potomac-jokeen.    Brasília VASP 737-200 PP-SMY  VASP:n lento 234 laskeutui rajusti nokkapyörä edellä, ajautui ulos kiitotieltä ja katkesi kahtia. Väärin käytetty vettä hylkivä aine aiheutti optisen illuusion ohjaamon ikkunaan.    Ishigaki Southwest Air Lines 737-200 JA8444  Southwest Air Linesin lento 611 pomppasi takaisin ilmaan miehistön laskeutuessa sivutuulessa. Koneen laskeuduttua he sammuttivat moottorit hidastaakeen, jolloin luistonesto lakkasi toimimasta. Kaksi rengasta puhkesi, kone ajautui ulos kiitotieltä ja syttyi tuleen.    Manaus VASP 737-200C PP-SNC  Perämies menetti koneen hallinnan harjoiteltaessa lentoonlähtöä epäsymmetrisellä teholla. Kone kallistui vasemmalle ja syöksyi maahan.    Quelimane Linhas Aéreas de Moçambique 737-200 C9-BAB  Lentäjä hidasti virhearvionsa vuoksi konetta liikaa. Se menetti nostetta ja osui maahan 400 metriä ennen kiitotien alkua.    Cuenca TAME 737-200 HC-BIG  Törmäsi kukkuloihin 1,5 kilometrin päässä kiitotiestä. Lentäjä ei tiettävästi ollut pätevä lentämään kyseistä konetyyppiä.    Mino Jebel Ali Gulf Air 737-200 A4O-BK  Gulf Airin lennolla 771 räjähti pommi. Miehistö ehti vain lähettää lyhyen hätäkutsun ennen kuin kone syöksyi maahan.    Lubango TAAG Angola Airlines 737-200 D2-TBN  TAAG Angola Airlinesin lento 462 syöksyi maahan pian lentoonlähdön jälkeen. Virallisen tiedon mukaan onnettomuuden aiheutti tekninen vika, mutta UNITA-sissiliike väitti ampuneensa koneen alas.    Huambo TAAG Angola Airlines 737-200 D2-TBV  Koneen peräosassa räjähti lennon aikana. Räjähdys vaurioitti hydraulijärjestelmiä, ja miehistön oli pakko laskeutua ilman laskusiivekkeitä. Kone ajautui ulos kiitotieltä.    Calgary Pacific Western Airlines 737-200 C-GQPW  Pacific Western Airlinesin lennon 501 miehistö kuuli pamauksen lähtökiidon aikana ja arveli renkaan puhjenneen. Kun he kääntyivät pois kiitotieltä, lennonjohto ja koneen purseri kertoivat vasemman siiven ja moottorin olevan tulessa. Kone evakuoitiin eikä kukaan kuollut.    Douala Cameroon Airlines 737-200C TJ-CBD  Cameroon Airlinesin lennon 786 toisen moottorin kompressori hajosi koneen rullatessa. Palaset puhkaisivat polttoainesäiliön, ja kone syttyi palamaan.    Phuket Thai Airways 737-200 HS-TBB  Molemmat moottorit sammuivat lähestymisen aikana. Kone menetti korkeutta, kunnes törmäsi vuoreen.    Manchester British Airtours 737-200 G-BGJL  British Airtoursin lennolla 28M kuului pamahdus lähtökiidon aikana. Miehistö luuli renkaan puhjenneen ja pysäytti koneen rauhallisesti. Todellisuudessa moottori oli hajonnut ja syttynyt tuleen, ja hidastelun aikana palo ehti levitä. Palossa kuoli 55 ihmistä.    Luqa EgyptAir 737-200 SU-AYH  EgyptAirin lento 648 kaapattiin, ja se lensi Maltalle tankkaamaan. Kun maltalaisviranomaiset kieltäytyivät tankkaamasta konetta ennen kuin kaikki matkustajat oli vapautettu, kaapparit alkoivat ampua panttivankeja yksi kerrallaan. 22 tunnin neuvottelujen jälkeen egyptiläisjoukot valtasivat koneen. Taistelussa matkustamoon heitettiin käsikranaatteja, jotka sytyttivät tulipalon.    São Paulo VASP 737-200 PP-SME  VASP:n lento 210 yritti miehistön virheen vuoksi lähteä lentoon rullaustieltä. Lentoonlähtö keskeytettiin, mutta rullaustie loppui kesken, kone törmäsi valliin ja katkesi kahtia.    Magong China Airlines 737-200 B-1870  Nokkatelineen pyörä puhkesi ensimmäisessä laskeutumisyrityksessä. Miehistö teki ylösvedon. Uuden lähestymisyrityksen aikana kone syöksyi mereen.    Šīrāz Iran Air 737-200 EP-IRG  Matkustajat olivat nousemassa koneesta, kun irakilaisjoukot tekivät lentoasemalle ilmahyökkäyksen. Kolme matkustajaa kuoli.    Charlotte Piedmont Airlines 737-200 N752N  Piedmont Airlinesin lento 467 laskeutui liian kovalla vauhdilla märälle kiitotielle eikä onnistunut jarruttamaan tarpeeksi nopeasti. Kone jatkoi kiitotien pään yli, törmäsi suunnistusantenniin ja kulki verkkoaidan läpi.    Arar Iraqi Airways 737-200 YI-AGJ  Iraqi Airwaysin lento 163 yritettiin kaapata. Kaapparien kamppaillessa Iraqi Airwaysin turvamiesten kanssa koneen matkustamossa räjähti käsikranaatti. Miehistö aloitti hätälaskeutumisen, jonka aikana myös ohjaamossa räjähti kranaatti. Lennon lähestyessä Araria miehistö menetti koneen hallinnan ja joutui tekemään pakkolaskun, jossa kone katkesi kahtia ja syttyi tuleen.    Calama LAN Chile 737-200 CC-CHJ  Auringon häikäisemä lentäjä laskeutui ennen kiitotien alkua. Nokkapyörä romahti, kone katkesi kahtia, syttyi puoli tuntia myöhemmin tuleen ja tuhoutui.    Phuket Thai Airways 737-200 HS-TBC  Thai Airwaysin lennon 365 lentäjä antoi lennonjohdolle valheellisen paikkailmoituksen saadakseen etusijan laskeutumisjärjestyksessä. Miehistön keskittyessä lähestymiseen ja muuhun liikenteeseen nopeus pääsi laskemaan, kunnes kone sakkasi ja syöksyi mereen.    Seferihisar Condor 737-200 D-ABHD  Condorin lennon 3782 miehistö teki navigointivirheen lähestymisen aikana ja kone törmäsi kukkulaan.    Maui Aloha Airlines 737-200 N73711  Aloha Airlinesin lento 243 menetti paineistuksen räjähdysmäisesti, kun yksi rungon paneeli murtui. Yksi lentoemäntä imeytyi ulos lentokoneesta, ja katto ja seinät irtosivat lattian tasalta asti etummaisten rivien matkalta. Miehistö sai laskeuduttua turvallisesti. Koneella oli lennetty lähes 35 500 lentoa, ja sen rungossa oli pahoja väsymismurtumia.    Delhi Indian Airlines 737-200 VT-EAI  Indian Airlinesin lennon 422 kapteeni unohti varmistaa, että laskutelineet oli laskettu. Kone liukui kiitotietä pitkin ja syttyi tuleen.    Bahar Dar  737-200 ET-AJA  Ethiopian Airlinesin lennon 604 molempiin moottoreihin joutui lintuja lähtökiidon aikana. Kumpikin moottori vioittui ja lopulta sammui lähestymisen aikana. Kone teki pakkolaskun ja syttyi tuleen.    Ushuaia Aerolíneas Argentinas 737-200 LV-LIU  Aerolíneas Argentinasin lento 648 laskeutui liian rajusti ja liian nopeasti, pomppasi ja ajautui ulos kiitotieltä.    Port Harcourt Nigeria Airways 737-200 5N-ANW  Ajautui rankkasateessa ulos kiitotieltä.    Ahmedabad Indian Airlines 737-200 VT-EAH  Indian Airlinesin lennon 113 lentäjät eivät noudattaneet huonon näkyvyyden lähestymiskäytäntöjä ja laskeutuivat liian matalalle. Kone osui puihin, syöksyi pellolle ja syttyi tuleen.    Kegworth British Midland Airways 737-400 G-OBME  British Midlandin lennon 92 toinen moottori vioittui. Miehistö sammutti väärän moottorin, mutta vähensi laskeutumisen ajaksi vioittuneen moottorin tehoa, jolloin se alkoi taas toimia. Kun tehoa loppulähestymisessä taas nostettiin, moottori lakkasi toimimasta ja kone syöksyi M1-moottoritien penkalle lähelle East Midlandsin lentoasemaa.    Lichinga Linhas Aéreas de Moçambique 737-200 C9-BAD  Laskukiito meni pitkäksi rankkasateessa, ja toinen moottori irtosi siivestä.    Iquitos Faucett Perú 737-200 OB-R-1314  Laskuteline romahti koneen laskeutuessa myrskyssä. Kone ajautui ulos kiitotieltä ja toinen moottori irtosi.    São José do Xingu Varig 737-200 PP-VMK  Varigin lennon 254 kapteeni syötti vahingossa instrumentteihinsa väärän suunnan. Kone lensi miehistön oikeaksi luulemaan suuntaan, kunnes polttoaine loppui ja miehistön oli pakko tehdä pakkolasku sademetsään pimeässä. Kone löydettiin 44 tuntia myöhemmin; 13 matkustajaa oli kuollut.    New York USAir 737-400 N416US  USAirin lento 5050 ajautui lähtökiidon aikana vasemmalle, kun ohjaamisvastuusta oli epäselvyyttä. Kuultuaan pamahduksen miehistö yritti keskeyttää lentoonlähdön, mutta jäljellä oleva kiitotie ei enää riittänyt, vaan kone putosi kiitotien päässä olevaan jokeen.    Lagos Nigeria Airways 737-200 5N-ANX  Ajautui ulos märältä kiitotieltä nokkapyörän romahdettua.    Hualien China Airlines 737-200 B-180  China Airlinesin lento 204 törmäsi vuoreen miehistön käytettyä väärän kiitotien lähtömenettelyä.    Tucson America West Airlines 737-200 N198AW  Koneen lähestyessä Tucsonia sähköjohtoon tuli oikosulku ja se puhkaisi hydrauliletkun, mikä aiheutti tulipalon. Koneen laskukiito meni pitkäksi ja se törmäsi betonirakenteisiin, jolloin laskutelineet irtosivat.    Manila Philippine Airlines 737-300 EI-BZG  Philippine Airlinesin lennon 143 keskitankissa olleet huurut räjähtivät koneen ollessa lentoasemalla.    Unalakleet MarkAir 737-200C N670MA  MarkAirin lento 3087 osui miehistön virheiden vuoksi maahan 12 kilometriä ennen kiitotien alkua.    Kinston USAir 737-200 N210US  Toinen moottori kiihtyi liikaa lähtökiidon aikana ja juuttui lopulta täydelle teholle, kun miehistö yritti keskeyttää lentoonlähtöä. Epäsymmetristä tehoa kompensoitiin nokkapyöräohjauksella, minkä seurauksena nokkatelineen molemmat renkaat irtosivat.    Guangzhou Xiamen Airlines 737-200 B-2510  Xiamen Airlinesin lento 8301 kaapattiin. Kaappari vaati miehistöä lentämään Taiwaniin, mutta polttoaineen vähyyden vuoksi kapteenin oli tehtävä hätälasku Guangzhouhun. Laskeutumisen aikana ohjaamossa alkoi kamppailu, jonka seurauksena kone osui maahan kovaa, kääntyi oikealle, osui kahteen muuhun koneeseen, kääntyi ympäri ja syttyi tuleen. Muissa koneissa olleita kuoli 46.    Los Angeles USAir 737-300 N388US  USAirin lento 1493 laskeutui lennonjohdon virheen vuoksi kiitotiellä lähtölupaa odottaneen SkyWest Airlinesin Fairchild Metrolinerin päälle. Kaikki 11 Metrolinerissa ollutta kuolivat.    Los Angeles United Airlines 737-200 N999UA  United Airlinesin lennon 585 peräsimen hallintayksikkö jumittui ääriasentoon, kone alkoi kallistua ja syöksyi maahan.    Imphal Indian Airlines  VT-EFL  Indian Airlinesin lennon 257 lentäjä ei noudattanut lentosuunnitelmaa, vaan lensi itselleen tutussa maastossa ilman lähestymiskarttoja. Kone törmäsi huonossa säässä kukkulaan.    San José SAHSA 737-200 EI-CBL  Kone oli lähestymisen aikana hieman sivussa kiitotien keskilinjasta. Miehistön korjausliikkeen vuoksi toinen laskuteline osui maahan ensin. Se romahti, ja sen jälkeen myös toinen teline romahti.    Tucutí Copa Airlines 737-200Adv HP-1205CMP  Copa Airlinesin lennon 201 keinohorisontti lakkasi oikosulun vuoksi toimimasta. Miehistö yritti ohjata konetta sen antaman virheellisen tiedon perusteella, jolloin kone kallistui jyrkästi ja syöksyi lopulta maahan.    Cruzeiro do Sul VASP 737-200C PP-SND  Lähestymisen aikana miehistön huomion vei rahtitilasta tullut hälytys, joka toistui vähän väliä. Kone laskeutui liian matalalle ja syöksyi viidakkoon.    San Luis Aerolíneas Argentinas 737-200C LV-JNE  Aerolíneas Argentinasin lento 8524 laskeutui rajusti San Luisiin. Mekaanikko tarkasti laskutelineet, mutta siitä huolimatta yksi rengas puhkesi lähtökiidon aikana. Kone alkoi väristä, ajautui ulos kiitotieltä ja syttyi tuleen.    Guilin China Southern Airlines 737-300 B-2523  China Southern Airlinesin lento 3943 lensi lähestymistä automaattista tehonsäätöä käyttäen. Kapteeni yritti pysäyttää laskeutumisen nostamalla koneen nokkaa, johon automatiikka vastasi lisäämällä tehoa. Toisen moottorin tehoasetus ei kuitenkaan muuttunut, eikä miehistö huomannut sitä. Automatiikka yritti kompensoida lisäämällä toisen moottorin tehoja entisestään, mutta tämä johti koneen kallistumiseen, hallinnan menettämiseen ja maahansyöksyyn.    Muang Khon Kaen Thaimaan ilmavoimat 737-300 33-333  Trimmivian korjauksen jälkeisellä toimituslennolla miehistö ilmoitti moottoriongelmista ennen kuin kone kallistui ja syöksyi maahan.    Aurangabad Indian Airlines 737-200 VT-ECQ  Indian Airlinesin lento 491 lähti nousukiitoon raskaalla kuormalla ja kuumassa lämpötilassa. Se nousi ilmaan vasta kiitotien lopussa, osui 130 metrin päässä kiitotiestä olleella tiellä kulkeneeseen rekkaan ja lopulta törmäsi korkeajännitejohtoihin kolmen kilometrin päässä kiitotieltä ja syöksyi maahan.    Managua SAHSA 737-200 N401SH  SAHSA:n lento 415 ajautui ulos kiitotieltä rankkasateessa. Koneen nokkateline romahti ja molemmat moottorit irtosivat.    Mokpo Asiana Airlines 737-500 HL7229  Asiana Airlinesin lento 733 törmäsi vuoreen kolmannella lähestymisyrityksellä kovassa tuulessa ja rankkasateessa.    Panamá Copa Airlines 737-100 HP-873CMP  Copa Airlinesin lento 301 ei laskeutuessaan kulkenut kiitotien suuntaisesti. Se ajautui kiitotieltä sivuun ja ylitti rullaustien, jolloin nokkapyörä romahti.    Delhi Sahara Airlines 737-200C VT-SIA  Harjoituslennolla ollut kone kallistui ja syöksyi maahan, kun koulutettava lentäjä käytti peräsintä väärin harjoiteltaessa moottorivikatilannetta. Kone osui pysäköityyn Aeroflotin Iljušin Il-86 -koneeseen surmaten neljä koneessa ollutta työntekijää ja yhden tankkaajan.    Kunming China Yunnan Airlines 737-300 B-2540  Laskeutui huonossa säässä liian pitkälle ja liian kovalla vauhdilla, eikä jäljellä ollut kiitotie riittänyt koneen pysäyttämiseen.    Aliquippa USAir 737-300 N513AU  USAirin lennon 427 peräsimen hallintayksikkö jumittui ääriasentoon, kone alkoi kallistua ja syöksyi maahan.    Houston Continental Airlines 737-200 N11244  Törmäsi rullatessaan portilta työnnettävään 737-300-koneeseen ja vaurioitui korjauskelvottomaksi.    Coventry Air Algérie 737-200C 7T-VEE  Air Algérien lento 702P laskeutui miehistön virheen vuoksi liian matalalle, osui sähkötolppaan ja syöksyi maahan.    Van Turkish Airlines 737-400 TC-JES  Turkish Airlinesin lento 278 törmäsi vuoreen huonossa säässä.    Kinshasa Air Zaïre 737-200C 9Q-CNI  Ajautui huonossa säässä ulos kiitotieltä. Laskutelineet romahtivat ja moottorit irtosivat.    Yogyakarta Sempati Air 737-200 PK-JHF  Sempati Airin lennon 416 laskukiito meni rankkasateen jäljiltä märällä kiitotiellä sadalla metrillä pitkäksi ja koneen laskutelineet romahtivat.    São Paulo VASP 737-200 PP-SMV  Yksi laippojen käyttölaitteista irtosi lentoonlähdön aikana vaurioittaen hydraulijärjestelmää. Samalla myös toisen moottorin tehonsäätökaapeli vaurioitui niin, ettei moottorin tehoa saatu lähtökiidon jälkeen vähennettyä. Miehistö teki hätälaskun, kone ajautui ulos kiitotieltä ja pysähtyi vasta nokkatelineen ja toisen päätelineen romahdettua.    San Salvador Aviateca 737-200 N125GU  Aviatecan lennon 901 miehistö poikkesi huonossa säässä lähestymisreitiltä, menetti tilannetajunsa ja laskeutui liian matalalle, jolloin kone törmäsi tulivuoreen.    Kaduna Nigeria Airways 737-200 5N-AUA  Nigeria Airwaysin lennon 357 kapteeni jatkoi epävakaata ja hankalaa lähestymistä, vaikka muu miehistö kehotti häntä keskeyttämään ja tekemään uuden lähestymisen. Kapteeni sai koneen maahan vasta, kun kiitotietä oli jäljellä noin 600 metriä. Hän yritti ohjata konetta sivuun kiitotieltä. Kone lähti sivuluisuun, sen oikea siipi osui maahan ja kone syttyi tuleen.    Delhi Indian Airlines 737-200 VT-ECS  Indian Airlinesin lennon 492 laskeutuminen meni pitkäksi, eikä konetta enää saatu pysäytettyä jäljellä olleella kiitotiellä. Moottorit, laskutelineet ja siivet vaurioituivat pahasti koneen päädyttyä maastoon.    Douala Cameroon Airlines 737-200 TJ-CBE  Cameroon Airlinesin lennon 3701 vasemman moottorin kompressori hajosi loppulähestymisen aikana. Miehistö joko teki ylösvedon liian myöhään tai reagoi liian hitaasti, sillä kone menetti nopeutta kriittisen paljon. Kone kallistui vasemmalle ja syöksyi maahan.    Arequipa Faucett Perú 737-200 OB-1451  Liian matalalla lentänyt Faucett Perún lento 251 törmäsi vuoreen lähestyessään Arequipaa.    Dubrovnik Yhdysvaltain ilmavoimat T-43A 73-1149  Yhdysvaltain ilmavoimien lento 21 ajautui lähestymisen aikana sivuun reitiltä ja törmäsi kukkulaan.    Carajás Varig 737-200 PP-CJO  Varigin lennon 265 oikea laskuteline romahti koneen laskeutuessa, ja kone ajautui ulos kiitotieltä.    Pucallpa Americana de Aviación 737-200 OB-1572  Vaurioitui korjauskelvottomaksi laskeutumisonnettomuudessa.    Shenzhen China Southern Airlines 737-300 B-2925  China Southern Airlinesin lennon 3456 laskeutuessa pilvet estivät lentäjää näkemästä kiitotietä kunnolla. Kone osui kiitotiehen kovaa nokkapyörä edellä ja pomppasi kolme kertaa. Lentäjä teki ylösvedon. Kone vaurioitui niin, että toisella laskeutumisyrityksellä miehistöllä oli hallintaongelmia. Kone laskeutui kovalla vauhdilla, ajautui ulos kiitotieltä, hajosi kolmeen osaan ja syttyi tuleen.    Douala Air Afrique 737-200C TU-TAV  Air Afriquen lennon 816 rengas puhkesi kesken lähtökiidon. Kone ajautui ulos kiitotieltä. Sen molemmat moottorit ja toinen laskuteline irtosivat, ja kone syttyi tuleen.    Nejran Saudi Arabian Airlines 737-200 HZ-AGM  Saudi Arabian Airlinesin lennon 1861 toinen moottori jumittui täydelle teholle ja ylikuumeni lentoonlähdön aikana. Kiitotien pituus ei enää riittänyt koneen pysäyttämiseen, ja se päätyi hiekalle. Laskutelineet romahtivat, toinen moottori irtosi ja kone syttyi tuleen.    Palembang SilkAir 737-300 9V-TRF  SilkAirin lento 185 lähti jyrkkään syöksyyn kesken lennon ja syöksyi maahan. Indonesialaiset tutkijat eivät kyenneet selvittämään onnettomuuden syytä, mutta yhdysvaltalaistutkijoiden mielestä kapteeni ohjasi koneen tahallaan syöksyyn.    Miami IAL Aircraft Holding 737-200 N737RD  Lentoasemalle pysäköity kone vaurioitui korjauskelvottomaksi tornadossa.    Kaduna Chanchangi Airlines 737-200 YU-ANU  Lentäjä harjoitteli keskeytettyjä lentoonlähtöjä neljä kertaa 12 minuutin aikana. Viimeisellä kerralla vasemman laskutelineen jarrut syttyivät tuleen. Lentäjä yritti rullata koneella, mutta tuli levisi ja tuhosi lopulta koko koneen.    Almaty Orient Eagle Airways 737-200 P4-NEN  Laskukiito meni pitkäksi märällä kiitotiellä. Oikean puolen laskuteline romahti.    Andoas Occidental Petroleum 737-200 FAP-351  Perun ilmavoimilta vuokrattu kone syöksyi maahan lähestymisen aikana huonossa säässä.    Khartum Sudan Airways 737-200 ST-AFL  Hydrauliikkaongelmista kärsineen koneen rengas puhkesi laskeutuessa. Miehistö luuli pamahduksen tulleen moottoreista ja sulki suihkujarrut, jolloin kiitotien pituus ei riittänyt koneen pysäyttämiseen ajoissa.    Guadalajara Continental Airlines 737-500 N20643  Continental Airlinesin lento 475 ajautui ulos kiitotieltä tuulisessa säässä. Koneen nokkateline romahti.    Atlanta AirTran Airways 737-200 EI-CJW  Yksi AirTran Airwaysin lennon 867 hydraulijärjestelmistä tyhjeni pian lentoonlähdön jälkeen mekaanikkojen tekemän virheellisen korjauksen vuoksi. Kone palasi Atlantaan, mutta laskeutumisessa hidastamiseen oli käytettävissä vain toinen suihkujarru sekä osa pyöräjarruista. Myös pyöräjarrut pettivät laskeutumisen aikana. Kone ajautui ulos kiitotieltä ja päätyi ojaan.    Kilimanjaro Lignes Aériennes Congolaises 737-200C 9Q-CNK  Teki hätälaskun moottorivian vuoksi. Kone siirrettiin Kinshasaan kaksi päivää myöhemmin, mutta sen huoltoon ei löytynyt rahaa, eikä se palannut lopulta lainkaan käyttöön.    Biarritz Air France 737-200C F-GBYA  Air Francen lento 7638 ajautui sivuun kiitotieltä laskukiidossa. Koneen nokkateline ja toinen päälaskuteline romahtivat.    Ceyhan Turkish Airlines 737-400 TC-JEP  Turkish Airlinesin lennon 5904 miehistö unohti käynnistää pitot-putkien jäänpoiston. Putket jäätyivät, ja ilman oikeaa nopeustietoa miehistö menetti koneen hallinnan.    Loma Bonita Meksikon ilmavoimat 737-200 B-12001  Harjoituslennolla olleen koneen laskukiito meni pitkäksi. Nokkateline romahti, ja kone syttyi tuleen.    Santiago de Chile Ladeco 737-200 CC-CYR  Yksi polttoainetankeista puhkesi tankkauksen aikana. Konetta ei enää korjattu.    Zhanjiang China Southern Airlines 737-300 B-2525  China Southern Airlinesin lennon 8877 huonosti kommunikoinut miehistö ei säätänyt korkeusmittaria oikein. Kone osui maahan kovaa, pomppasi ilmaan ja laskeutui kiitotien sivuun. Laskutelineet romahtivat ja kone vaurioitui korjauskelvottomaksi.    Buenos Aires Líneas Aéreas Privadas Argentinas 737-200C LV-WRZ  LAPA:n lennon 3142 miehistö unohti laskea laskusiivekkeet ennen lentoonlähtöä. Kone nousi alle metrin korkeuteen, laskeutui takaisin kiitotielle ja törmäsi kiitotien päässä autoihin ja golfkenttään.    Burbank Southwest Airlines 737-300 N668SW  Southwest Airlinesin lento 1455 laskeutui liian jyrkästi ja liian suurella nopeudella, eikä kiitotien pituus riittänyt koneen pysäyttämiseen.    Davao Air Philippines 737-200 RP-C3010  Air Philippinesin lento 541 laskeutui pilvessä liian matalalle ja osui maahan.    Khartum Yemenia 737-200C 7O-ACQ  Ajautui ulos kiitotieltä ja nokkateline romahti.    Patna Alliance Air 737-200Adv VT-EGD  Alliance Airin lennon 7412 miehistö yritti vähentää koneen nopeutta tekemällä kaarroksen lähestymisen aikana. Nopeus väheni kuitenkin niin paljon, että kone sakkasi, syöksyi maahan ja törmäsi asuinrakennuksiin.    Bangkok Thai Airways International 737-400 HS-TDC  Thai Airways Internationalin lennon 114 keskitankissa olleet polttoainehuurut räjähtivät kesken lähtövalmistelujen. Syttyneessä tulipalossa yksi lentoemäntä kuoli ja kone tuhoutui.    St. John’s Royal Airlines 737-200F C-GDCC  Kone laskeutui liian kovalla nopeudella ja ajautui ulos kiitotieltä lumihankeen. Laskutelineet vaurioituivat pahasti ja vasen moottori irtosi.    Yellowknife First Air 737-200C C-GNWI  First Airin lento 953 pomppasi kahdesti laskeutuessaan. Kapteeni yritti korjata tilanteen työntämällä nokkaa alaspäin, minkä seurauksena kone laskeutui nokkapyörä edellä ja vaurioitui pahoin.    Goiânia Varig 737-200 PP-CJN  Varigin lento 2240 laskeutui sateessa kiitotien reunaan, ajautui maastoon ja törmäsi esteeseen.    Pekanbaru Lion Air 737-200 PK-LID  Lion Airin lennon 386 miehistö unohti laskea laskusiivekkeet ennen lentoonlähtöä. Kun kone ei noussut ilmaan, he yrittivät keskeyttää lentoonlähdön, mutta kiitotien pituus ei riittänyt pysähtymiseen. Kone osui puihin 275 metrin päässä kiitotiestä.    Yogyakarta Garuda Indonesia 737-300 PK-GWA  Garuda Indonesian lennon 421 molemmat moottorit sammuivat koneen lennettyä ukkosmyrskyyn. Miehistö ei saanut moottoreita käyntiin ja teki pakkolaskun jokeen.    Tunis EgyptAir 737-500 SU-GBI  EgyptAirin lento 843 syöksyi maahan lähestyessään Tunisia.    Rio Branco VASP 737-200 PP-SPJ  Joutui sumuun kesken lähestymisen, laskeutui liian matalalle, osui puuhun ja syöksyi maahan.    Tamanrasset Air Algérie 737-200 7T-VEZ  Air Algérien lennon 6289 toinen moottori hajosi heti lentoonlähdön jälkeen. Koneen vauhti hidastui, kunnes se sakkasi ja syöksyi maahan.    Ningbo Xiamen Airlines 737-200 B-2516  Koneeseen osui maahuolinta-ajoneuvo, eikä sitä lopulta enää korjattu.    Oujda Royal Air Maroc 737-400 CN-RNF  Laskeutui kiitotien viereen. Kun kone ohjattiin kiitotielle, sen nokkapyörä romahti ja se vaurioitui pahasti.    Port Sudan Sudan Airways 737-200C ST-AFK  Sudan Airwaysin lennolle 139 tuli moottoriongelmia lähdön jälkeen. Miehistö yritti paluuta, mutta joutui tekemään ylösvedon huonossa näkyvyydessä. Uuden lähestymisyrityksen aikana kone laskeutui alemmas, kunnes osui maahan.    Lima Aero Continente 737-200 OB-1544-P  Aero Continenten lennon 341 miehistö keskittyi saamaansa varoitukseen ja unohti laskea laskutelineet.    Libreville Air Gabon 737-300 TR-LFZ  Laskeutumisen jälkeen Air Gabonin lennon 471 miehistö avasi toisen moottorin suihkujarrun ja laittoi toisen täydelle teholle. Tehoeron vuoksi kone ajautui ulos kiitotieltä.    Sharm El Sheikh Flash Airlines 737-300 SU-ZCF  Flash Airlinesin lento 604 kallistui rajusti oikealle joko teknisen vian tai miehistön virheen vuoksi. Miehistö yritti korjata kallistusta, mutta kone alkoi pudota nopeasti ja syöksyi mereen.    Freetown Air Guinee Express 737-200 3X-GCM  Epäonnistuneen lentoonlähdön jälkeen kone laskeutui takaisin kiitotielle eikä pysähtynyt riittävän ajoissa vaan päätyi maastoon. Koneen oikean puolen moottori ja laskuteline irtosivat.    Barcelona KLM 737-400 PH-BTC  KLM:n lennon 1673 nokkapyörään osui lintu konen noustua ilmaan. Lento palasi takaisin Barcelonaan, mutta ohjaus puolsi vasemmalle ja kone ajautui ulos kiitotieltä pehmeälle hiekalle.    Banda Aceh Tri-MG Intra Asia Airlines 737-200C PK-YGM  Osui kiitotiellä olleeseen vesipuhveliin, jolloin laskuteline romahti.    Kabul Kam Air 737-200Adv EX-037  Kam Airin lento 904 laskeutui minimikorkeuden alapuolelle lähestymisen aikana ja törmäsi vuoreen.    Grammatikó Helios Airways 737-300 5B-DBY  Helios Airwaysin lennon 522 paineistuskytkin oli huollossa jäänyt väärään asentoon, eikä kone paineistunut automaattisesti. Miehistö ei tunnistanut nousun aikana alkanutta painevaroitusta, ja kaikki koneessa olleet menettivät tajuntansa hapen vähetessä. Autopilotti lensi koneen suunniteltua reittiä Kreikkaan ja alkoi sitten lentää odotuskuviota. Tämä jatkui, kunnes polttoaine loppui ja kone syöksyi maahan.    Pucallpa TANS Perú 737-200 OB-1809-P  TANS Perún lento 204 joutui lähestymisen aikana raemyrskyyn. Miehistö menetti tilannetajunsa ja antoi koneen laskeutua, kunnes se osui suohon.    Medan Mandala Airlines 737-200 PK-RIM  Mandala Airlinesin lennon 91 miehistö ei noudattanut tarkistuslistoja ja unohti siksi laskea laskusiivekkeet ja siipisolakot. Ilman niitä kone ei noussut ilmaan, vaan kulki kiitotien päässä ruohokentän läpi ja joen yli ja osui sitten rakennuksiin ja autoihin. Koneessa olleita kuoli 100, maassa olleita 49.    Mumbai Sahara Airlines 737-400 VT-SID  Sahara Airlinesin lento 117 ajautui laskeutuessaan ulos kiitotieltä.    Lisa Bellview Airlines 737-200 5N-BFN  Bellview Airlinesin lento 210 syöksyi maahan pian lentoonlähdön jälkeen. Onnettomuuden syytä ei saatu selvitettyä.    East Midlands/Birmingham TNT Airways 737-300F OO-TND  TNT Airwaysin lento 325N lähestyi East Midlandsia, kun miehistö kytki autopilotin hetkeksi pois päältä. Kone päätyi liukupolun yläpuolelle ja kiitotien keskilinjan vasemmalle puolelle. Miehistö teki ylösvedon, mutta kone ehti osua ruoholle kiitotien vieressä, ja oikea päälaskuteline irtosi. Miehistö teki hätälaskun Birminghamiin.    Peixoto de Azevedo Gol 737-800 PR-GTD  Golin lento 1907 päätyi samalle reitille ja korkeudelle vastaan tulevan liikesuihkukoneen kanssa. Koska liikesuihkukoneen transponderissa oli vikaa, kumpikaan miehistö ei saanut varoitusta. Koneiden siivet osuivat yhteen. Liikesuihkukone laskeutui turvallisesti, mutta lennon 1907 miehistö menetti koneensa hallinnan.    Tarakan Mandala Airlines 737-200 PK-RIE  Mandala Airlinesin lento 394 ajautui ulos kiitotieltä laskeutuessaan metsäpalojen vuoksi savuiselle lentoasemalle. Osa koneen laskutelineestä ja toinen moottori irtosivat.    Abuja ADC Airlines 737-200 5N-BFK  ADC Airlinesin lento 53 lähti lentoon, vaikka miehistöä oli toistuvasti varoitettu puuskittaisesta tuulesta. Heti lentoonlähdön jälkeen tuuli kääntyi vastaisesta myötäiseksi. Kone menetti nostetta niin paljon, että syöksyi maahan.    Ujung Pandang Lion Air 737-400 PK-LIJ  Lion Airin lento 792 laskeutui rajusti ja pomppasi kahdesti. Oikea laskuteline irtosi ja vasen puhkaisi siiven yläpinnan.    Pambauang Adam Air 737-400 PK-KKW  Inertiasuunnistusvikaa korjatessaan Adam Airin lennon 574 miehistö kytki autopilotin pois päältä. Kone alkoi kallistua ja syöksyi lopulta mereen.    Pambauang RPX Airlines 737-200C PK-RPX  Malesian postin puolesta operoitu kone ajautui ulos märältä kiitotieltä. Sen laskutelineet ja toinen moottori irtosivat.    Surabaya Adam Air 737-300 PK-KKV  Adam Airin lento 172 laskeutui miehistön virheiden vuoksi rajusti ja osin kiitotien ulkopuolelle. Laskeutumisesta seuranneet 5 G:n voimat vahingoittivat konetta pahasti.    Yogyakarta Garuda Indonesia 737-400 PK-GZC  Garuda Indonesian lento 200 lensi lähestymistä liian korkealla. Kapteeni jyrkensi laskeutumista, jolloin nopeus kasvoi niin suureksi, ettei laskusiivekkeitä voinut laskea. Perämies kehotti kapteenia tekemään ylösvedon, mutta siitä huolimatta hän laskeutui liian suurella nopeudella. Kiitotien pituus ei riittänyt koneen pysäyttämiseen. Se päätyi riisipellolle ja syttyi tuleen.    Douala Kenya Airways 737-800 5Y-KYA  Kenya Airwaysin lennon 507 kapteeni päästi otteensa ohjaimista lentoonlähdön jälkeen lähes minuutiksi, vaikka autopilotti ei ollut päällä, ja kone kallistui hitaasti oikealle. Kun kallistuksen varoitusääni aktivoitui, kapteeni tarttui ohjaimiin yrittäen korjata tilannetta, mutta kallistikin konetta vain enemmän. Autopilotin käynnistämisen myötä kallistus alkoi korjaantua, mutta kapteeni jatkoi koneen ohjaamista, kunnes kallistuskulma ylitti 90 astetta. Kone joutui syöksykierteeseen ja syöksyi mangrovesuolle.    Mbanza Kongo TAAG Angola Airlines 737-200 D2-TBP  Osui maahan ennen kiitotien alkua. Oikea päälaskuteline romahti, ja kone osui autoihin ja kahteen rakennukseen.    Okinawa China Airlines 737-800 B-18616  China Airlinesin lennon 120 siipeen tuli polttoainevuoto koneen laskeutuessa. Kun kone pysähtyi portille, valuva polttoaine osui moottorin kuumiin osiin. Kone syttyi tuleen, räjähti ja tuhoutui.    Guadalajara Magnicharters 737-200 XA-MAC  Magnichartersin lento 582 laskeutui laskutelineet vain osittain esillä. Koneen moottorit hankasivat kiitotiehen ja syttyivät tuleen.    Malang Mandala Airlines 737-200Adv PK-RIL  Mandala Airlinesin lento 260 laskeutui rajusti ja vaurioitui miehistön virheiden vuoksi.    Kapkaupunki Nationwide Airlines 737-200 ZS-OEZ  Nationwide Airlinesin lennon 723 toinen moottori irtosi kesken lähtökiidon kannakkeessa olleen väsymysmurtuman vuoksi.    Bukarest Tarom 737-300 YR-BGC  Taromin lento 3107 törmäsi kiitotiellä olleisiin kunnossapidon ajoneuvoihin ja ajautui kiitotien sivuun.    Batam Adam Air 737-400 PK-KKT  Adam Airin lento 292 ajautui ulos kiitotieltä.    Biškek Itek Air 737-200 EX-009  Iran Aseman Airlinesin lentoa 6895 operoineella koneella oli paineistusongelmia, ja se palasi takaisin lähtökentälle. Laskeutumisen aikana miehistö teki kaarroksen, jotta saisi aikaa valmistella koneen lähestymistä varten. Kaarroksen aikana kone laskeutui liian matalalle ja törmäsi maastoon.    Jambi Sriwijaya Air 737-200 PK-CJG  Sriwijaya Airin lennolle 62 tuli hydrauliikkavika, jonka vuoksi laskusiivekkeet ja suihkujarrut eivät laskeutuessa toimineet kunnolla. Kone ajautui ulos kiitotieltä pellolle ja osui kolmeen maatyöläiseen, joista yksi kuoli.    Toacaso Conviasa 737-200 YV102T  Kone päätyi miehistön huolimattomuuden vuoksi vuoristoiselle alueelle lähestymisreitin sivuun ja törmäsi tulivuoreen.    Perm Aeroflot-Nord 737-500 VP-BKO  Aeroflotin lennon 821 kapteeni menetti huonossa säässä asentotajunsa ja kone syöksyi maahan. Kapteeni oli työskennellyt liikaa, ja hänen veressään oli alkoholia.    Kaliningrad KD Avia 737-300 EI-DON  KD Avian lennon 794 miehistö keskittyi laskusiivekeongelmiin ja unohti laskea laskutelineet. Kone liukui kiitotietä pitkin ja vaurioitui pahoin.    Caracas Rutaca Airlines 737-200 YV162T  Ajautui laskukiidossa ulos kiitotieltä.    Rooma Ryanair 737-800 EI-DYG  Ryanairin lento 4102 osui lintuparviin lähestymisen aikana. Toinen päälaskuteline petti laskeutuessa ja kone ajautui ulos kiitotieltä.    Denver Continental Airlines 737-500 N18611  Continental Airlinesin lento 1404 ajautui lähtökiidossa ulos kiitotieltä kovassa sivutuulenpuuskassa.    Amsterdam Turkish Airlines 737-500 TC-JGE  Turkish Airlinesin lennon 1951 toinen radiokorkeusmittari näytti virheellistä lukemaa, jonka perusteella toiminut autopilotti nosti koneen nokkaa ja laittoi moottorit tyhjäkäynnille. Miehistö ei huomannut vauhdin hidastumista, ja kone sakkasi ja syöksyi maahan.    Guadalajara Magnicharters 737-200 XA-MAF  Magnichartersin lennon 585 laskutelineet eivät lukittuneet ala-asentoon, ja miehistön oli pakko laskeutua telineet sisäänvedettyinä.    Guadalajara Bako Air 737-200 TL-ADM  Huoltoon menossa ollut kone syöksyi maahan siirtolennolla.    Simferopol Aeroflot-Nord 737-500 VP-BXM  Vaurioitui pahoin jouduttuaan raemyrskyyn lähestymisen aikana.    Makassar Merpati Nusantara Airlines 737-300 PK-MDH  Merpati Nusantara Airlinesin lento 766 laskeutui rajusti. Nokkatelineestä puhkesi rengas ja runko vaurioitui.    Kingston American Airlines 737-800 N977AN  American Airlinesin lennon 331 laskukiito meni pitkäksi märällä kiitotiellä ja myötätuulessa, ja kone päätyi rantakivikolle kiitotien päähän.    Beirut Ethiopian Airlines 737-800 ET-ANB  Ethiopian Airlinesin lennon 409 miehistö teki ohjausvirheitä ja menetti niiden seurauksena asentotajunsa, eikä huonon kommunikoinnin vuoksi saanut tilannetta korjattua. Kone syöksyi mereen.    Mwanza Air Tanzania 737-200 5H-MVZ  Air Tanzanian lento 100 ajautui laskukiidossa ulos kiitotieltä huonossa säässä.    Manokwari Merpati Nusantara Airlines 737-300 PK-MDE  Merpati Nusantara Airlinesin lento 836 päätyi jokeen kiitotien päässä, kun kone ei pysähtynyt märällä alustalla.    Mangalore Air India Express 737-800 VT-AXV  Air India Expressin lennon 812 huonosti levännyt kapteeni nukkui lennon aikana ja heräsi vasta vähän ennen lähestymistä, jolloin hänen tilannetajunsa oli heikko. Kone oli lähestymiseen ryhdyttäessä liian korkealla, mutta kapteeni jatkoi lähestymistä silti, vaikka perämies kehotti kolmesti kapteenia tekemään ylösvedon. Kone laskeutui liian myöhään ja kapteeni aloitti jarruttamisen, mutta päätti sittenkin tehdä ylösvedon. Kiitotietä ei ollut riittävästi jäljellä, ja kone putosi rotkoon sen päässä.    Conakry Mauritania Airways 737-700 TS-IEA  Mauritania Airwaysin lento 620 laskeutui rankkasateessa eikä pysähtynyt ajoissa märällä kiitotiellä.    San Andrés AIRES 737-700 HK-4682  AIRESin lento 8250 lähestyi liian matalalla rankkasateen ja pimeyden aiheuttaman optisen illuusion vuoksi. Kone osui maastoon 49 metriä ennen kiitotien alkua.    Pontianak Lion Air 737-400 PK-LIQ  Lion Airin lento 712 laskeutui epävakaan lähestymisen päätteeksi liian myöhään, eikä jäljellä ollut kiitotie riittänyt koneen pysäyttämiseen.    Jakarta Garuda Indonesia 737-400 PK-GWO  Kone vaurioitui pahasti, kun pushback-traktori törmäsi sen keulaan.    Hoedspruit Safair 737-200 ZS-SGX  Kone päätyi pimeässä väärälle rullaustielle. Kapteeni päätti peruuttaa suihkujarruilla, mutta peruutti liian pitkälle. Kone liukui rullaustien reunan yli ja penkalta alas.    Bengasi Air Libya 737-200 5A-DKY  Tuhoutui Libyan sisällissodan pommituksissa.    Georgetown Caribbean Airlines 737-800 9Y-PBM  Caribbean Airlinesin lennon 523 laskukiito meni lentäjän virheiden vuoksi pitkäksi, ja kone katkesi kahteen osaan.    Resolute First Air 737-200C C-GNWN  First Airin lento 6560 ajautui sivuun lähestymisreitiltä ja osui kukkulaan.    Antalya Sky Airlines 737-400 TC-SKF  Sky Airlinesin lennon 8756 oikea moottori osui kiitotiehen joko renkaan puhkeamisen tai laskutelineen romahtamisen vuoksi. Kone vaurioitui korjauskelvottomaksi.    Yogyakarta Sriwijaya Air 737-300 PK-CKM  Sriwijaya Airin lento 230 ei ollut oikealla lähestymislinjalla, mutta kapteeni päätti silti laskeutua. Kone ajautui ulos kiitotieltä.    Islamabad Bhoja Airlines 737-200Adv AP-BKC  Bhoja Airlinesin lento 213 lensi lähestymisen aikana huonompaan säähän kuin yhtiön toimintakäsikirja salli. Kone joutui tuuliväänteisiin ja syöksyvirtauksiin, joissa se ajautui alas ja sivuun lähestymisreitistä. Hämmentynyt miehistö yritti korjata tilannetta, mutta kone sakkasi ja syöksyi maahan.    Pontianak Sriwijaya Air 737-400 PK-CJV  Sriwijaya Airin lento 188 ajautui rankkasateessa laskeutuessaan ulos kiitotieltä.    Antalya Corendon Airlines 737-800 TC-TJK  Corendon Airlinesin lennon 773 ohjaamossa syttyi tulipalo, kun konetta työnnettiin pois portilta. 27 matkustajaa loukkaantui ja kone tuhoutui.    Masqat Pakistan International Airlines 737-300 AP-BEH  Pakistan International Airlinesin lennon 259 laskuteline taittui sivulle koneen laskeutuessa.    Masqat Garuda Indonesia 737-500 PK-GGA  Ukkosmyrsky puhalsi pyrstön huoltamisessa käytetyn telineen päin koneen keulaa.    Denpasar Lion Air 737-800 PK-LKS  Lion Airin lento 904 laskeutui liian matalalle lähestymisen aikana ja osui mereen 300 metrin päässä kiitotiestä.    New York Southwest Airlines 737-700 N753SW  Southwest Airlinesin lennon 345 kapteeni otti koneen haltuunsa reilun 100 metrin korkeudessa epävakaan lähestymisen aikana ja yritti laskeutua. Kone osui kiitotiehen nokkateline edellä. Teline romahti ja kone liukui kiitotietä pitkin nokallaan.    Kazan Tatarstan Airlines 737-500 VQ-BBN  Tatarstan Airlinesin lento 363 päätyi neljä kilometriä sivuun reitistään karttajärjestelmän vian vuoksi. Miehistö yritti laskeutua, mutta päätti tehdä ylösvedon. He laittoivat moottorit täydelle teholle, mutta eivät ohjanneet konetta, jonka nokka alkoi nousta ylemmäs. Lopulta he huomasivat nokan nousevan ja alkoivat työntää sitä alaspäin. Korjausliike oli kuitenkin liian suuri, ja kone lähti syöksyyn.    Honiara Airwork 737-300SF ZK-TLC  Pacific Air Expressin lentoa 523 operoineen koneen laskuteline romahti koneen laskeutuessa. Sen aiheutti huollossa asennettu liian pieni mutteri.    East Midlands Air Contractors 737-400SF EI-STD  Air Contractorsin lennon 1748 toinen päälaskuteline hajosi osiin, kun miehistö vaihtoi automaattisesta jarrutuksesta manuaaliseen. Väsymisen ja ruostumisen heikentämä teline ei kestänyt tästä syntynyttä ylimääräistä rasitusta.    Kabul Ariana Afghan Airlines 737-400 YA-PIB  Ariana Afghan Airlinesin lennon 312 laskukiito meni pitkäksi miehistön virheiden vuoksi.    Karachi Air Indus 737-300 AP-BLF  Tuhoutui Karachin Jinnahin lentoasemalle tehdyssä aseellisessa hyökkäyksessä.    Kabul Ariana Afghan Airlines 737-400 YA-PIE  Ariana Afghan Airlinesin lennon 252 toinen laskuteline romahti koneen laskeutuessa.    Lahore Shaheen Air 737-400 AP-BJN  Shaheen Airin lento 147 ajautui laskukiidossa ulos kiitotieltä ilmeisesti nokkapyörään osuneen linnun vuoksi.    Accra Ethiopian Airlines 737-400SF ET-AQV  ASKY Airlinesin lentoa 4016 operoinut kone ajautui laskukiidossa ulos kiitotieltä.    Aqtaw SCAT Airlines 737-300 LY-FLB  Koneen happijärjestelmää täytettiin, kun täyttöletku puhkesi. Kone syttyi välittömästi tuleen.    Wamena Cardig Air 737-300BDSF PK-BBY  Cardig Airin lento 189 osui maahan lähes neljän G:n kiihtyvyydellä, kun miehistö vähensi moottorien tehoa juuri koneen joutuessa tuuliväänteeseen.    Cuzco Peruvian Airlines 737-300 OB-2040-P  Peruvian Airlinesin lento 216 laskeutui niin pehmeästi, ettei tärinänvaimennin aktivoitunut kunnolla. Toisen laskutelineen iskunvaimennin alkoi laskukiidon aikana täristä voimakkaasti ja taittui lopulta osin sivulle.    Johannesburg Comair 737-400 ZS-OAA  British Airwaysin lentoa 6234 operoinut kone laskeutui niin pienellä pystynopeudella, ettei toisen laskutelineen tärinänvaimennin toiminut kunnolla. Teline värähteli voimakkaasti, kunnes yksi tukivarsista irtosi ja teline romahti.    Lahore Shaheen Air 737-400 AP-BJO  Shaheen Airin lento 142 lähestyi liian suurella nopeudella ja reitin sivussa. Miehistö laskeutui siitä huolimatta, ja kone osui maahan kovaa. Vasen päälaskuteline romahti ja kone ajautui ulos kiitotieltä, jolloin myös oikean puolen teline romahti. Kapteenin veressä oli alkoholia ja hän oli väsynyt.    Oš Avia Traffic Company 737-300 EX-37005  Avia Traffic Companyn lento 768 ajautui laskukiidossa ulos kiitotieltä. Koneen vasemman puolen laskuteline ja moottori irtosivat.    México Magnicharters 737-300 XA-UNM  Magnichartersin lennon 779 toinen laskuteline romahti koneen laskeutuessa.    Nashville Southwest Airlines 737-300 N649SW  Lennonjohtaja sammutti vahingossa Nashvillen lentoaseman rullausteiltä valot. Myöhemmin laskuun tullut Southwest Airlinesin lento 31 ajautui ruoholle ja päätyi ojaan, kun miehistö ei nähnyt rullausteitä.    Rostov-na-Donu flydubai 737-800 A6-FDN  Flydubain lento 981 teki huonossa säässä toisella lähestymisyrityksellä ylösvedon. Kone nousi 1 000 metrin korkeuteen ennen kuin kääntyi laskuun ja syöksyi maahan.    Baltimore Southwest Airlines 737-300 N368SW  Pushback-traktorin kuljettaja työnsi konetta liian nopeasti, ja nokkapyörä romahti. Kone kärsi huomattavia vaurioita, eikä sitä enää korjattu.    Bergamo ASL Airlines Hungary 737-400SF HA-FAX  ASL Airlines Hungaryn lento 7332 laskeutui vasta kaksi kilometriä kiitotien alun jälkeen eikä jäljellä ollut kiitotie enää riittänyt koneen pysäyttämiseen. Se kulki lentokentän aidan, kahden tien, parkkipaikan ja moottoritiekaistan halki ennen kuin lopulta pysähtyi moottoritien toiselle kaistalle.    Wamena Trigana Air Service 737-300SF PK-YSY  Trigana Air Servicen lennon 7321 lentäjä menetti näkyvyyden kiitotiehen lähestymisen aikana ja hidasti hetkeksi laskeutumista. Kun kiitotie näkyi taas, hän kiihdytti laskunopeutta. Kone osui kovaa kiitotiehen ja sen laskutelineet romahtivat.    Jauja Peruvian Airlines 737-400 OB-2036-P  Peruvian Airlinesin lento 112 ajautui sivuun kiitotieltä laskeutuessaan. Koneen siipi osui aitaan, jolloin polttoainetta alkoi vuotaa. Syttyi tulipalo, joka tuhosi koneen.    Manokwari Sriwijaya Air 737-300 PK-CJC  Sriwijaya Airin lennon 570 laskukiito meni pitkäksi huonossa säässä.    Wamena Tri-MG Intra Asia Airlines 737-300SF PK-YGG  Tri-MG Intra Asia Airlinesin lento 103 pomppasi kahdesti laskeutuessaan. Koneen laskutelineet romahtivat ja se ajautui ulos kiitotieltä.    Trabzon Pegasus Airlines 737-800 TC-CPF  Pegasus Airlinesin lento 8622 ajautui laskeutuessaan sivuun kiitotieltä ja pysähtyi kiitotien viereiselle jyrkänteelle.    Lubumbashi Serve Air 737-300SF 9S-ASG  Ajautui laskukiidossa sivuun kiitotieltä.    Philadelphia Southwest Airlines 737-700 N772SW  Southwest Airlinesin lennon 1380 moottori hajosi osiin kesken lennon. Siitä irronneet palaset rikkoivat ikkunan, ja kone menetti paineistuksen. Ikkunan takana istunut matkustaja imeytyi osin lentokoneen ulkopuolelle ja kuoli vammoihinsa.    Havanna Cubana de Aviación 737-200Adv XA-UHZ  Global Airin operoima Cubana de Aviaciónin lento 972 syöksyi maahan pian lentoonlähdön jälkeen.    Manila Xiamen Airlines 737-800 B-5498  Xiamen Airlinesin lento 8667 ajautui laskukiidossa ulos kiitotieltä.    Sotši UTAir 737-800 VQ-BJI  UTAirin lennon 579 laskukiito meni pitkäksi huonossa säässä. Kone kulki lentokentän aidan läpi ja päätyi kuivan joenuoman kivikkoon. Kaikki koneessa selvisivät onnettomuudesta, mutta ensimmäisten joukossa paikalle tullut lentokentän vuoropäällikkö kuoli sydänkohtaukseen.    Weno Air Niugini 737-800 P2-PXE  Air Niuginin lento 37 päätyi laguuniin 145 metrin päähän rannasta yrittäessään laskeutumista Wenoon.    Tanjung Bungin Lion Air  PK-LQP  Lion Airin lennon 610 miehistö ilmoitti lennonjohdolle ongelmista pian lentoonlähdön jälkeen. Koneen korkeus alkoi heittelehtiä, minkä jälkeen kone lähti syöksyyn ja putosi lopulta Jaavanmereen.    La Paz Peruvian Airlines 737-500 OB-2041-P  Peruvian Airlinesin lennon 331 laskutelineet romahtivat koneen laskeutuessa La Paziin.    Addis Abeba Ethiopian Airlines 737 MAX 8 ET-AVJ  Ethiopian Airlinesin lento 302 syöksyi maahan pian lentoonlähdön jälkeen.    Jacksonville Miami Air International 737-800 N732MA  Miami Air Internationalin lennon 293 laskukiito meni rankkasateessa pitkäksi, ja kone päätyi St. Johns -jokeen.    Mumbai SpiceJet 737-800 VT-SYK  SpiceJetin lennon 6237 laskukiito meni rankkasateessa pitkäksi, ja koneen nokkapyörä romahti.    Bogotá Avior 737-400 YV3012  Aviorin lennon 1400 oikean puolen päälaskuteline romahti koneen laskeutuessa Bogotáan.    Teheran Ukraine International Airlines 737-800 UR-PSR  Ukraine International Airlinesin lento 752 syttyi tuleen ja syöksyi maahan pian lentoonlähdön jälkeen. Iran myönsi, että kone ammuttiin erehdyksessä alas ilmatorjuntaohjuksella.    Istanbul Pegasus Airlines 737-800 TC-IZK  Pegasus Airlinesin lennon 2193 laskukiito meni pitkäksi ukkosmyrskyssä. Se putosi alas kiitotien päässä olevalta penkereeltä ja katkesi kolmeen osaan.    Kozhikode Air India Express 737-800 VT-AXH  Air India Expressin lennon 1344 laskukiito meni pitkäksi huonossa säässä. Se putosi alas penkereeltä kiitotien päässä ja katkesi kahtia.    Jakarta Sriwijaya Air 737-500 PK-CLC  Sriwijaya Airin lento 182 syöksyi mereen pian lentoonlähdön jälkeen.    Jakarta Trigana Air Service 737-400 PK-YSF  Ajautui ulos kiitotieltä palattuaan lähtökentälle ilmeisesti moottoriongelmien vuoksi.    Honolulu Transair  N810TA  Transairin lento 810 teki pakkolaskun mereen moottorien sammuttua pian lentoonlähdön jälkeen.    Wuzhou China Eastern Yunnan Airlines  B-1791  China Eastern Airlinesin lento 5735 alkoi syöksymään kohti maata juuri laskuvaiheen alussa ja syöksyi lopulta vuoreen rajulla nopeudella.    Etelä-Jeolla Jeju Air  HL8088  Jeju Airin lento 2216 yritti laskeutua ilman laskutelineitä tai -siivekkeitä, suistui kiitotien yli ja törmäsi sen päässä olevaan betonirakennelmaan. 

 Muita huomattavia onnettomuuksia 
Onnettomuudet ja muut tapahtumat, joissa lentokone ei ole tuhoutunut, mutta joissa kuoli vähintään yksi henkilö. Lisäksi listassa ovat kaappaukset, joissa kuoli kaappareiden lisäksi vähintään yksi henkilö.

 Päivämäärä Paikka Lentoyhtiö Versio Rekisteri Uhrit/KoneessaolleetLyhyt kuvausViite   Pacific Southwest Airlines 737-200 tuntematon  Pacific Southwest Airlinesin lennon 710 kaappasi kaksi miestä, jotka vaativat 800 000 dollaria ja pääsyä Neuvostoliittoon. Viranomaiset nousivat koneeseen ja ampuivat molempia kuolettavasti. Myös yksi matkustaja sai surmansa ammuskelussa.    Rooma Lufthansa 737-100 D-ABEY  Viisi terroristia tunkeutui Fiumicinon lentoaseman terminaaliin. He ampuivat vartijan ja kaappasivat koneen. He lensivät Kuwaitiin ja antautuivat siellä seuraavana päivänä.    Salalah Lufthansa 737-200C D-ABCE  Neljä terroristia kaappasi Lufthansan lennon 181 Palma de Mallorcasta Frankfurtiin. Kone lensi Rooman, Larnakan, Bahrainin ja Dubain kautta Salalahiin, jossa kapteeni ammuttiin. Kone jatkoi Somalian Mogadishuun, jossa kommandojoukot nousivat koneeseen ja ampuivat kolme kaapparia.    Goiânia VASP 737-300 PP-SNT  Ohjaamoon tunkeutui mies, joka ampui perämiehen, kun tämä yritti pysäyttää häntä. Lento laskeutui Goiâniaan, jossa kaappari saatiin taltutettua.    Chicago  737-700 N471WN  Southwest Airlinesin lennon 1248 kapteeni keskittyi automaattijarrun toimintaan niin, että unohti käynnistää suihkujarrut. Perämies käynnisti ne ja molemmat jarruttivat täydellä teholla, mutta konetta ei saatu pysähtymään kiitotiellä. Se kulki aitojen läpi maantielle ja osui autoihin surmaten yhdessä autoista olleen kuusivuotiaan pojan.    Istanbul Pegasus Airlines 737-800 TC-CPV  Kurdistanin vapauden haukat ampui lentoasemalle kranaatteja vaurioittaen Boeing 737:ää ja kahta muuta konetta. Yksi kenttätyöntekijä kuoli.    Moskova Aeroflot 737-800 ?  Aeroflotin lento 2112 törmäsi lentoon lähtiessään kiitotiellä olleeseen mieheen, joka sai surmansa. 

 Lähteet 

Boeing 737
Luokka:62.43 Ilmaliikenne